title: 2018 m. liepos 13 d. Tarybos sprendimas (ES) 2018/1031 dėl Europos Sąjungos ir Albanijos Respublikos susitarimo dėl Europos sienų ir pakrančių apsaugos agentūros Albanijos Respublikoje vykdomų veiksmų statuso pasirašymo Sąjungos vardu

text:
23.7.2018

               LT

               Europos Sąjungos oficialusis leidinys

               L 185/6

         TARYBOS SPRENDIMAS (ES) 2018/1031
   2018 m. liepos 13 d.
   dėl Europos Sąjungos ir Albanijos Respublikos susitarimo dėl Europos sienų ir pakrančių apsaugos agentūros Albanijos Respublikoje vykdomų veiksmų statuso pasirašymo Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies b ir d punktus ir 79 straipsnio 2 dalies c punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               pagal Europos Parlamento ir Tarybos reglamento (ES) 2016/1624 (1) 54 straipsnio 4 dalį tais atvejais, kai numatoma, kad Europos sienų ir pakrančių apsaugos būriai bus siunčiami į trečiąją valstybę, siekiant dalyvauti, vykdant veiksmus, kurių metu būrio nariai vykdys vykdomuosius įgaliojimus, arba, kai to reikės, atliekant kitus veiksmus trečiosiose valstybėse, tarp Sąjungos ir atitinkamos trečiosios valstybės turi būti sudarytas susitarimas dėl statuso;

               (2)

               2017 m. spalio 16 d. Taryba įgaliojo Komisiją pradėti derybas su Albanijos Respublika dėl susitarimo dėl Europos sienų ir pakrančių apsaugos agentūros Albanijos Respublikoje vykdomų veiksmų statuso (toliau – susitarimas);

               (3)

               derybos dėl susitarimo pradėtos 2017 m. gruodžio 13 d. ir buvo sėkmingai baigtos, parafavus susitarimą 2018 m. vasario 12 d.;

               (4)

               šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (2); todėl Jungtinė Karalystė nedalyvauja, priimant šį sprendimą, ir ji nėra juo saistoma ar jis jai taikomas;

               (5)

               šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (3); todėl Airija nedalyvauja, priimant šį sprendimą, ir ji nėra juo saistoma ar jis jai taikomas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja, priimant šį sprendimą, ir ji nėra juo saistoma ar jis jai taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar ji įgyvendins jį savo nacionalinėje teisėje;

               (7)

               susitarimas turėtų būti pasirašytas ir prie šio sprendimo pridėtos bendros deklaracijos dėl Islandijos, Norvegijos, Šveicarijos ir Lichtenšteino tekstas patvirtintas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Albanijos Respublikos susitarimą dėl Europos sienų ir pakrančių apsaugos agentūros Albanijos Respublikoje vykdomų veiksmų statuso (toliau – susitarimas) su sąlyga, kad minėtas Susitarimas bus sudarytas (4).
   2 straipsnis
   Sąjungos vardu patvirtinamas prie šio sprendimo pridėtos bendros deklaracijos tekstas.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti susitarimą.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. liepos 13 d.

            Tarybos vardu

            Pirmininkas

         H. LÖGER

      (1)  2016 m. rugsėjo 14 d. Europos Parlamento ir Tarybos reglamentas (ES) 2016/1624 dėl Europos sienų ir pakrančių apsaugos pajėgų, kuriuo iš dalies keičiamas Europos Parlamento ir Tarybos reglamentas (ES) 2016/399 ir panaikinami Europos Parlamento ir Tarybos reglamentas (EB) Nr. 863/2007, Tarybos reglamentas (EB) Nr. 2007/2004 ir Tarybos sprendimas 2005/267/EB (OL L 251, 2016 9 16, p. 1).

      (2)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (3)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (4)  Susitarimo tekstas bus paskelbtas kartu su sprendimu dėl jo sudarymo.

      PRIEDAS

         BENDRA DEKLARACIJA DĖL ISLANDIJOS, NORVEGIJOS, ŠVEICARIJOS IR LICHTENŠTEINO

      Susitariančiosios šalys atkreipia dėmesį į glaudžius Europos Sąjungos ir Norvegijos, Islandijos, Šveicarijos ir Lichtenšteino santykius, visų pirma, į 1999 m. gegužės 18 d. ir 2004 m. spalio 26 d. susitarimus dėl tų valstybių asociacijos, įgyvendinant, taikant ir plėtojant Šengeno acquis.
      Tokiomis aplinkybėmis pageidautina, kad Norvegijos, Islandijos, Šveicarijos bei Lichtenšteino valdžios institucijos ir Albanijos Respublika nedelsdamos sudarytų dvišalius susitarimus dėl Europos sienų ir pakrančių apsaugos agentūros Albanijos Respublikoje vykdomų veiksmų, kurių sąlygos būtų panašios į nustatytąsias šiame susitarime.


title: 2018 m. liepos 16 d. Tarybos sprendimas (ES) 2018/1034 dėl pozicijos, kurios Europos Sąjungos vardu turi būti laikomasi pagal Susitarimą dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimą) įsteigtame Jungtiniame komitete, dėl to komiteto Sprendimo Nr. x/xxxx projekto (Tekstas svarbus EEE.)

text:
23.7.2018

               LT

               Europos Sąjungos oficialusis leidinys

               L 185/16

         TARYBOS SPRENDIMAS (ES) 2018/1034
   2018 m. liepos 16 d.
   dėl pozicijos, kurios Europos Sąjungos vardu turi būti laikomasi pagal Susitarimą dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimą) įsteigtame Jungtiniame komitete, dėl to komiteto Sprendimo Nr. x/xxxx projekto
   (Tekstas svarbus EEE)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Susitarimas dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimas) (1) (toliau – Susitarimas) Sąjungos buvo sudarytas 2002 m. spalio 3 d. Tarybos sprendimu (2) ir įsigaliojo 2003 m. sausio 1 d. (3);

               (2)

               pagal Susitarimo 24 straipsnio 2 dalies b punktą Susitarimo 23 straipsnio pagrindu įsteigtas jungtinis komitetas (toliau – Jungtinis komitetas) iš dalies keičia ar pritaiko Susitarimo prieduose nurodytus kontrolės dokumentus ir kitus dokumentų pavyzdžius. Siekdamas įtraukti priemones, kurių bus imamasi Sąjungoje ateityje, ir remdamasis Susitarimo 24 straipsnio 2 dalies c punktu, Jungtinis komitetas iš dalies keičia ar pritaiko 1 priedą dėl keleivinio kelių transporto operatoriams taikomų sąlygų ir 2 priedą dėl miesto ir tarpmiestiniams autobusams taikomų techninių standartų. Pagal Susitarimo 24 straipsnio 2 dalies e punktą Jungtinis komitetas taip pat iš dalies keičia ar pritaiko su socialinėmis nuostatomis susijusius reikalavimus;

               (3)

               naujausiu, su Sąjungos teisės aktais susijusiu Susitarimo atnaujinimu, kuris atliktas Jungtinio komiteto sprendimu Nr. 1/2011 (4), atsižvelgiama į Sąjungos teisės aktus, priimtus iki 2009 m. pabaigos;

               (4)

               Jungtinis komitetas 2018 m. posėdžiuose turi priimti Jungtinio komiteto sprendimą, kuriuo Susitarimas atnaujinamas pagal teisėkūros ir technikos pažangą;

               (5)

               Tarybos sprendimu (ES) 2016/1146 (5), atsižvelgiant į Sąjungos teisės aktus, priimtus iki 2015 m. pabaigos, nustatyta Europos Sąjungos pozicija dėl Jungtinio komiteto sprendimo projekto;

               (6)

               per derybas su kitomis Susitarimo susitariančiosiomis šalimis (6) paaiškėjo, kad reikalingi tam tikri Tarybos patvirtinto teksto pakeitimai. Jie visų pirma susiję su Sąjungos taisyklių dėl išmaniųjų tachografų ir Europos šalių susitarimo dėl kelių transporto priemonių ekipažų, važinėjančių tarptautiniais maršrutais, darbo (AETR) (toliau – AETR susitarimas) sąsajomis ir, atsižvelgiant į situaciją kai kuriose Interbus susitarimo susitariančiosiose šalyse, su pereinamuoju laikotarpiu, taikomu dėl Europos Parlamento ir Tarybos reglamento (ES) Nr. 181/2011 (7) 7 straipsnyje nustatytų kompensacijos sumų;

               (7)

               tikslinga panaikinti Tarybos sprendimą (ES) 2016/1146 ir nustatyti naują poziciją, kurios Sąjungos vardu turi būti laikomasi Jungtinio komiteto posėdžiuose 2018 m., nes sprendimas, kurį turi priimti tas komitetas, Sąjungai bus privalomas;

               (8)

               todėl nuo 2018 m. Sąjungos pozicija Jungtinio komiteto posėdžiuose turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi pagal Susitarimo dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimas) 23 straipsnį įsteigto Jungtinio komiteto posėdžiuose, yra grindžiama prie šio sprendimo pridėtu Jungtinio komiteto sprendimo projektu.
   2 straipsnis
   Tarybos sprendimas (ES) 2016/1146 panaikinamas.
   3 straipsnis
   Šis sprendimas ir Jungtinio komiteto sprendimas skelbiami Europos Sąjungos oficialiajame leidinyje.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. liepos 16 d.

            Tarybos vardu

            Pirmininkė

         J. BOGNER-STRAUSS

      (1)  OL L 321, 2002 11 26, p. 13.

      (2)  2002 m. spalio 3 d. Tarybos sprendimas 2002/917/EB dėl Susitarimo dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimo) sudarymo (OL L 321, 2002 11 26, p. 11).

      (3)  Informacija apie Susitarimo dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimo) įsigaliojimą (OL L 321, 2002 11 26, p. 44).

      (4)  2011 m. lapkričio 11 d. Jungtinio komiteto, įsteigto pagal Susitarimą dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimas), sprendimas Nr. 1/2011, patvirtinantis jo darbo tvarkos taisykles ir pritaikantis Susitarimo 1 priedą dėl keleivinio kelių transporto operatoriams taikomų sąlygų, Susitarimo 2 priedą dėl tarpmiestiniams ir miesto autobusams taikomų techninių standartų bei su Susitarimo 8 straipsnyje nurodytomis socialinėmis nuostatomis susijusius reikalavimus (OL L 8, 2012 1 12, p. 38).

      (5)  2016 m. birželio 27 d. Tarybos sprendimas (ES) 2016/1146 dėl pozicijos, kuri turi būti priimta Europos Sąjungos vardu Jungtiniame komitete, įsteigtame pagal Susitarimą dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimas), dėl to komiteto Sprendimo Nr. 1/2016 projekto (OL L 189, 2016 7 14, p. 48).

      (6)  Interbus susitarimo susitariančiosios šalys yra: Europos Sąjunga, Albanijos Respublika, Bosnija ir Hercegovina, buvusioji Jugoslavijos Respublika Makedonija, Moldovos Respublika, Juodkalnija, Turkijos Respublika ir Ukraina.

      (7)  2011 m. vasario 16 d. Europos Parlamento ir Tarybos reglamentas (ES) Nr. 181/2011 dėl miesto ir tolimojo susisiekimo autobusų transporto keleivių teisių, kuriuo iš dalies keičiamas Reglamentas (EB) Nr. 2006/2004 (OL L 55, 2011 2 28, p. 1).

      PROJEKTAS
      JUNGTINIO KOMITETO, ĮSTEIGTO PAGAL SUSITARIMĄ DĖL TARPTAUTINIO NEMARŠRUTINIO KELEIVIŲ VEŽIMO TARPMIESTINIAIS IR MIESTO AUTOBUSAIS (INTERBUS SUSITARIMĄ), SPRENDIMAS Nr. x/xxxx (1)

      [PRAŠOME ĮRAŠYTI DATĄ]
      kuriuo pritaikomas Susitarimo 8 straipsnis ir Susitarimo 1, 2, 3 ir 5 priedai, pritaikomas pareiškimo, kurį INTERBUS susitarimo susitariančiosios šalys teikia dėl 4 straipsnio ir 1 priedo, pavyzdys, pridedamas pareiškimo, kurį INTERBUS susitarimo susitariančiosios šalys teikia dėl Reglamento (ES) Nr. 181/2011 7 straipsnio, pavyzdys ir panaikinama Jungtinio komiteto rekomendacija Nr. 1/2011
      JUNGTINIS KOMITETAS,
      atsižvelgdamas į Susitarimą dėl tarptautinio nemaršrutinio keleivių vežimo tarpmiestiniais ir miesto autobusais (INTERBUS susitarimą) (2), kuris atnaujintas Jungtinio komiteto sprendimu Nr. 1/2011 (3), ypač į Susitarimo 24 straipsnį,
      kadangi:

                  (1)

                  INTERBUS susitarimo (toliau – Susitarimas) 23 straipsnio pagrindu įsteigiamas Jungtinis komitetas, kurio užduotis – sudaryti palankesnes sąlygas Susitarimo valdymui (toliau – Jungtinis komitetas);

                  (2)

                  pagal Susitarimo 24 straipsnio 2 dalies b punktą Jungtinis komitetas iš dalies keičia ar pritaiko Susitarimo prieduose nurodytus kontrolės dokumentus ir kitus dokumentų pavyzdžius. Siekdamas įtraukti priemones, kurių bus imamasi Sąjungoje ateityje, ir remdamasis Susitarimo 24 straipsnio 2 dalies c punktu, Jungtinis komitetas iš dalies keičia ar pritaiko priedus dėl miesto ir tarpmiestiniams autobusams taikomų techninių standartų, taip pat 1 priedą dėl sąlygų, taikomų keleivinio kelių transporto operatoriams. Pagal Susitarimo 24 straipsnio 2 dalies e punktą Jungtinis komitetas taip pat iš dalies keičia ar pritaiko su socialinėmis nuostatomis susijusius reikalavimus. Tuo tikslu Jungtinis komitetas turėtų imtis veiksmų, kai Susitarimą reikia atnaujinti pagal technikos ir teisėkūros pažangą;

                  (3)

                  naujausiu su Sąjungos teisės aktais susijusiu Susitarimo atnaujinimu, kuris atliktas Jungtinio komiteto sprendimu Nr. 1/2011, atsižvelgiama į Sąjungos teisės aktus, priimtus iki 2009 m. pabaigos. Dabar tikslinga įtraukti naujas priemones, kurias Sąjunga priėmė nuo to laiko;

                  (4)

                  Jungtinio komiteto rekomendacijoje Nr. 1/2011 (4) pateikta tarpmiestiniams ir miesto autobusams skirta techninė ataskaita. Ji yra pasenusi ir todėl turėtų būti panaikinta,

            PRIĖMĖ ŠĮ SPRENDIMĄ:
      1 straipsnis
      Reikalavimai, susiję su Susitarimo 8 straipsnyje nurodytomis socialinėmis nuostatomis, Susitarimo 1 priede išvardytomis keleivinio kelių transporto operatoriams taikomomis sąlygomis, Susitarimo 2 priede išdėstytais, miesto ir tarpmiestiniams autobusams taikomais techniniais standartais, Susitarimo 3 priede pateiktu nuo reikalavimo turėti leidimą atleistų nemaršrutinių paslaugų kontrolės dokumento pavyzdžiu ir Susitarimo 5 priede pateiktu leidimo teikti neliberalizuotas nemaršrutines paslaugas pavyzdžiu, pritaikomi pagal šio sprendimo priedą. Taip pat pareiškimo, kurį INTERBUS susitarimo susitariančiosios šalys teikia dėl 4 straipsnio ir 1 priedo, pavyzdys pritaikomas pagal šio sprendimo priedą. Be to, pareiškimo, kurį INTERBUS susitarimo susitariančiosios šalys teikia dėl Reglamento (ES) Nr. 181/2011 7 straipsnio, pavyzdys pridedamas prie Susitarimo.
      2 straipsnis
      1.   Susitarimo priedas, būtent, pareiškimo, kurį INTERBUS susitarimo susitariančiosios šalys teikia dėl 4 straipsnio ir 1 priedo, pavyzdys pritaikomas ir perkeliamas į naują Susitarimo 6 priedą.
      2.   Prie Susitarimo pridedamas naujas priedas:
      „
            6 PRIEDAS

               Pareiškimo, kurį turi pateikti INTERBUS susitarimo susitariančiosios šalys, pavyzdžiai

               Keleivinio kelių transporto operatoriams taikomos sąlygos

            PAREIŠKIMAS, TEIKIAMAS … (susitariančiosios šalies pavadinimas) DĖL 4 STRAIPSNIO IR 1 PRIEDO
            2009 m. spalio 21 d. Europos Parlamento ir Tarybos reglamento (EB) Nr. 1071/2009, nustatančio bendrąsias profesinės vežimo kelių transportu veiklos sąlygų taisykles ir panaikinančio Tarybos direktyvą 96/26/EB (OL L 300, 2009 11 14, p. 51), I skyriuje nustatytos keturios sąlygos:

                        a)

                        į nacionalinės teisės aktus įtrauktos
                        … (nuoroda į įstatymą);

                        b)

                        į nacionalinės teisės aktus bus įtrauktos
                        … (data).

               Pareiškimo, kurį INTERBUS susitarimo susitariančiosios šalys teikia dėl 2011 m. vasario 16 d. Europos Parlamento ir Tarybos reglamento (ES) Nr. 181/2011 dėl miesto ir tolimojo susisiekimo autobusų transporto keleivių teisių, kuriuo iš dalies keičiamas Reglamentas (EB) Nr. 2006/2004 (OL L 55, 2011 2 28, p. 1), 7 straipsnio, pavyzdys

            (turi būti pateiktas per du mėnesius nuo INTERBUS susitarimu įsteigto Jungtinio komiteto sprendimo Nr. x/xxxx priėmimo)
            PAREIŠKIMAS, TEIKIAMAS … (susitariančiosios šalies pavadinimas)

                        1.

                        Kiek tai susiję su Reglamento (ES) Nr. 181/2011 7 straipsniu, pareiškimo teikėjo esamuose nacionalinės teisės aktuose nustatytos kompensacijos, išmokamos mirties, įskaitant pagrįstas laidojimo išlaidas, ar kūno sužalojimo, taip pat bagažo dingimo ar sugadinimo per nelaimingus atsitikimus, įvykusius, važiuojant miesto ar tolimojo susisiekimo autobusu, atveju, didžiausios ribos yra ne žemesnės kaip:

                                    —

                                    EUR … (arba lygiavertė suma nacionaline valiuta) vienam keleiviui;

                                    —

                                    EUR … (arba lygiavertė suma nacionaline valiuta) vienam bagažo vienetui.

                        2.

                        Ar pareiškimo teikėjo esamuose nacionalinės teisės aktuose numatyta, kad neįgaliųjų vežimėlių, kitos judėjimo įrangos ar pagalbinių įrenginių sugadinimo atveju išmokamos kompensacijos suma turi atitikti dingusios ar sugadintos įrangos pakeitimo kainą ar su taisymu susijusias išlaidas?
                        TAIP ☐ NE ☐

                        3.

                        Numatoma, kad Reglamento (ES) Nr. 181/2011 7 straipsnio 2 dalyje numatytas finansines sumas ir neįgaliųjų vežimėlių, kitos judėjimo įrangos ar pagalbinių įrenginių sugadinimo atveju išmokamos kompensacijos sumą pareiškimo teikėjas pritaikys pagal reglamento reikalavimus iki … (data, kuri patenka į laikotarpį, ne ilgesnį kaip treji metai nuo INTERBUS susitarimu įsteigto Jungtinio komiteto sprendimo Nr. x/xxxx įsigaliojimo arba ne ilgesnį kaip treji metai nuo datos, kurią INTERBUS susitarimą ratifikuoja nauja susitariančioji šalis).

                  “
      3 straipsnis
      Jungtinio komiteto rekomendacija Nr. 1/2011 panaikinama.
      4 straipsnis
      Šis sprendimas įsigalioja jo priėmimo dieną.

         Priimta Briuselyje [PRAŠOME ĮRAŠYTI DATĄ]

               Jungtinio komiteto vardu

               Pirmininkas

               Sekretorius

         (1)  Būsimojo Jungtinio komiteto sprendimo numeris ir metai žymimi „x/xxxx“. Ankstesnis žymėjimas buvo „1/2016“.

         (2)  OL L 321, 2002 11 26, p. 13.

         (3)  2011 m. lapkričio 11 d. Jungtinio komiteto, įsteigto pagal Susitarimą dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimas), sprendimas Nr. 1/2011, patvirtinantis jo darbo tvarkos taisykles ir pritaikantis Susitarimo 1 priedą dėl keleivinio kelių transporto operatoriams taikomų sąlygų, Susitarimo 2 priedą dėl tarpmiestiniams ir miesto autobusams taikomų techninių standartų bei su Susitarimo 8 straipsnyje nurodytomis socialinėmis nuostatomis susijusius reikalavimus (2012/25/ES) (OL L 8, 2012 1 12, p. 38).

         (4)  2011 m. lapkričio 11 d. Jungtinio komiteto, įsteigto pagal Susitarimą dėl tarptautinio nemaršrutinio keleivių vežimo tarpmiestiniais ir miesto autobusais (Interbus susitarimas), rekomendacija Nr. 1/2011 dėl tarpmiestiniams ir miesto autobusams skirtos techninės ataskaitos naudojimo siekiant sudaryti palankesnes sąlygas Susitarimo 2 priedo 1 ir 2 straipsnių nuostatų taikymo stebėsenai (OL L 8, 2012 1 12, p. 46).

      PRIEDAS

         8 straipsnio dėl socialinių nuostatų, 1 priedo dėl keleivinio kelių transporto operatoriams taikomų sąlygų, 2 priedo dėl miesto ir tarpmiestiniams autobusams taikomų techninių standartų, 3 priedo dėl nuo reikalavimo turėti leidimą atleistų nemaršrutinių paslaugų kontrolės dokumento pavyzdžio ir 5 priedo dėl leidimo teikti neliberalizuotas nemaršrutines paslaugas pavyzdžio pritaikymas, pareiškimo, kurį INTERBUS susitarimo susitariančiosios šalys teikia dėl 4 straipsnio ir 1 priedo, pavyzdžio pritaikymas, taip pat pareiškimo, kurį INTERBUS susitarimo susitariančiosios šalys teikia dėl Reglamento (ES) Nr. 181/2011 7 straipsnio, pavyzdžio įtraukimas (1)

                  1.

                  Susitarimo 8 straipsnyje pateikiamas Sąjungos teisės aktų sąrašas iš dalies keičiamas taip:

                              a)

                              nuoroda į Tarybos reglamentą (EEB) Nr. 3821/85 pakeičiama taip:

                                          „—

                                          1985 m. gruodžio 20 d. Tarybos reglamentą (EEB) Nr. 3821/85 dėl kelių transporto priemonėse naudojamų tachografų (OL L 370, 1985 12 31, p. 8) su paskutiniais pakeitimais, padarytais 2014 m. spalio 30 d. Komisijos reglamentu (ES) Nr. 1161/2014 (OL L 311, 2014 10 31, p. 19), kuris taikomas, kol bus imtas taikyti 2014 m. vasario 4 d. Europos Parlamento ir Tarybos reglamentas (ES) Nr. 165/2014 (OL L 60, 2014 2 28, p. 1).

                                    Vietoje Reglamento (EEB) Nr. 3821/85 gali būti taikomos lygiavertės taisyklės, nustatytos AETR susitarimu, įskaitant jo protokolus,“;

                              b)

                              įterpiamas šis Sąjungos teisės aktas:

                                          „—

                                          2014 m. vasario 4 d. Europos Parlamento ir Tarybos reglamentas (ES) Nr. 165/2014 dėl kelių transporto priemonėse naudojamų tachografų, kuriuo panaikinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų ir iš dalies keičiamas Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo (OL L 60, 2014 2 28, p. 1), kuris taikomas nuo 46 straipsnyje nurodytų įgyvendinimo aktų taikymo pradžios dienos.

                                    Nedarant poveikio AETR susitarimo 13 straipsnio taikymui, vietoje Reglamento (ES) Nr. 165/2014 gali būti taikomos lygiavertės taisyklės, nustatytos AETR susitarimu, įskaitant jo protokolus.“

                  2.

                  Susitarimo 1 priede Sąjungos teisės aktų sąrašas pakeičiamas taip:

                              „2006 m. kovo 15 d. Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo ir iš dalies keičiantis Tarybos reglamentus (EEB) Nr. 3821/85 ir (EB) Nr. 2135/98 bei panaikinantis Reglamentą (EEB) Nr. 3820/85 (OL L 102, 2006 4 11, p. 1) su paskutiniais pakeitimais, padarytais 2014 m. vasario 4 d. Europos Parlamento ir Tarybos reglamentu (ES) Nr. 165/2014 (OL L 60, 2014 2 28, p. 1),

                              2009 m. spalio 21 d. Europos Parlamento ir Tarybos reglamentas (EB) Nr. 1071/2009, nustatantis bendrąsias profesinės vežimo kelių transportu veiklos sąlygų taisykles ir panaikinantis Tarybos direktyvą 96/26/EB (OL L 300, 2009 11 14, p. 51), su paskutiniais pakeitimais, padarytais 2013 m. gegužės 13 d. Tarybos reglamentu (ES) Nr. 517/2013 (OL L 158, 2013 6 10, p. 1),

                              2009 m. spalio 21 d. Europos Parlamento ir Tarybos reglamentas (EB) Nr. 1073/2009 dėl bendrųjų patekimo į tarptautinę keleivių vežimo tolimojo susisiekimo ir miesto autobusais rinką taisyklių ir iš dalies keičiantis Reglamentą (EB) Nr. 561/2006 (OL L 300, 2009 11 14, p. 88) su paskutiniais pakeitimais, padarytais 2013 m. gegužės 13 d. Tarybos reglamentu (ES) Nr. 517/2013 (OL L 158, 2013 6 10, p. 1),

                              2011 m. vasario 16 d. Europos Parlamento ir Tarybos reglamentas (ES) Nr. 181/2011 dėl miesto ir tolimojo susisiekimo autobusų transporto keleivių teisių, kuriuo iš dalies keičiamas Reglamentas (EB) Nr. 2006/2004 (OL L 55, 2011 2 28, p. 1).

                              Pereinamuoju laikotarpiu, kuris gali tęstis iki trejų metų nuo Jungtinio komiteto sprendimo Nr. x/xxxx priėmimo, bet kuri Susitariančioji Šalis, išskyrus Europos Sąjungą, gali pasirinkti Reglamento (ES) Nr. 181/2011 7 straipsnyje aptariamiems dalykams vietoj to straipsnio taikyti savo nacionalines nuostatas. Norėdama pasinaudoti šiuo pereinamuoju laikotarpiu, Susitariančioji Šalis per du mėnesius nuo Jungtinio komiteto sprendimo Nr. x/xxxx priėmimo apie tai turi pranešti Jungtinio komiteto sekretoriatui, pateikdama tinkamai užpildytą ir pasirašytą 6 priede pateikto pavyzdžio pareiškimą, kurį INTERBUS susitarimo susitariančiosios šalys teikia dėl Reglamento (ES) Nr. 181/2011 7 straipsnio.“

                  3.

                  Susitarimo 2 priedas iš dalies keičiamas taip:

                              a)

                              1 straipsnis iš dalies keičiamas taip:

                                          i)

                                          a punktas pakeičiamas taip:

                                                      „a)

                                                      motorinių transporto priemonių ir jų priekabų techninė apžiūra:

                                                                  —

                                                                  2014 m. balandžio 3 d. Europos Parlamento ir Tarybos direktyva 2014/45/ES dėl motorinių transporto priemonių ir jų priekabų periodinės techninės apžiūros, kuria panaikinama Direktyva 2009/40/EB (OL L 127, 2014 4 29, p. 51), kuri taikoma nuo 2018 m. gegužės 20 d.,

                                                                  —

                                                                  2014 m. balandžio 3 d. Europos Parlamento ir Tarybos direktyva 2014/47/ES dėl Sąjungoje važinėjančių komercinių transporto priemonių techninio patikrinimo kelyje, kuria panaikinama Direktyva 2000/30/EB (OL L 127, 2014 4 29, p. 134), kuri taikoma nuo 2018 m. gegužės 20 d.;“;

                                          ii)

                                          c punktas pakeičiamas taip:

                                                      „c)

                                                      didžiausi matmenys ir didžiausia masė:

                                                                  —

                                                                  1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 235, 1996 9 17, p. 59), su paskutiniais pakeitimais, padarytais 2015 m. balandžio 29 d. Europos Parlamento ir Tarybos direktyva (ES) 2015/719 (OL L 115, 2015 5 6, p. 1),

                                                                  —

                                                                  2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3),

                                                                  —

                                                                  2012 m. gruodžio 12 d. Komisijos reglamentas (ES) Nr. 1230/2012, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų ir iš dalies keičiama Europos Parlamento ir Tarybos direktyva 2007/46/EB (OL L 353, 2012 12 21, p. 31);“;

                                          iii)

                                          d punktas pakeičiamas taip:

                                                      „d)

                                                      kelių transporto priemonėse naudojami tachografai:

                                                                  —

                                                                  1985 m. gruodžio 20 d. Tarybos reglamentas (EEB) Nr. 3821/85 dėl kelių transporto priemonėse naudojamų tachografų (OL L 370, 1985 12 31, p. 8), su paskutiniais pakeitimais, padarytais 2014 m. spalio 30 d. Komisijos reglamentu (ES) Nr. 1161/2014 (OL L 311, 2014 10 31, p. 19) arba lygiavertės AETR susitarimu, įskaitant jo protokolus, nustatytos taisyklės, kurie taikomi, kol bus pradėtas taikyti 2014 m. vasario 4 d. Europos Parlamento ir Tarybos reglamentas (ES) Nr. 165/2014 (OL L 60, 2014 2 28, p. 1).

                                                            Vietoje Reglamento (EEB) Nr. 3821/85 gali būti taikomos lygiavertės taisyklės, nustatytos AETR susitarimu, įskaitant jo protokolus.

                                                                  —

                                                                  2014 m. vasario 4 d. Europos Parlamento ir Tarybos reglamentą (ES) Nr. 165/2014 dėl kelių transporto priemonėse naudojamų tachografų, kuriuo panaikinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų ir iš dalies keičiamas Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo (OL L 60, 2014 2 28, p. 1), kuris taikomas nuo 46 straipsnyje nurodytų įgyvendinimo aktų taikymo pradžios dienos.
                                                                  Nedarant poveikio AETR susitarimo 13 straipsnio taikymui, vietoje Reglamento (ES) Nr. 165/2014 gali būti taikomos lygiavertės taisyklės, nustatytos AETR susitarimu, įskaitant jo protokolus.“;

                              b)

                              2 straipsnis iš dalies keičiamas taip:

                                          i)

                                          antraštės ir nuorodos tarp pirmosios pastraipos ir lentelės pakeičiamos taip:
                                          „Išmetamosios dujos:

                                                      —

                                                      2007 m. birželio 20 d. Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 171, 2007 6 29, p. 1), su paskutiniais pakeitimais, padarytais 2012 m. gegužės 29 d. Komisijos reglamentu (ES) Nr. 459/2012 (OL L 142, 2012 6 1, p. 16),

                                                      —

                                                      2009 m. birželio 18 d. Europos Parlamento ir Tarybos reglamentas (EB) Nr. 595/2009 dėl motorinių transporto priemonių ir variklių tipo patvirtinimo atsižvelgiant į sunkiųjų transporto priemonių išmetamų teršalų kiekį (euro VI) ir dėl galimybės naudotis transporto priemonių remonto ir priežiūros informacija, iš dalies keičiantis Reglamentą (EB) Nr. 715/2007 ir Direktyvą 2007/46/EB, bei panaikinantis Direktyvas 80/1269/EEB, 2005/55/EB ir 2005/78/EB (OL L 188, 2009 7 18, p. 1), su paskutiniais pakeitimais, padarytais 2014 m. sausio 31 d. Komisijos reglamentu (ES) Nr. 133/2014 (OL L 47, 2014 2 18, p. 1);

                                                skleidžiamas triukšmas:

                                                      —

                                                      1970 m. vasario 6 d. Tarybos direktyva 70/157/EEB dėl valstybių narių įstatymų, reglamentuojančių leistiną motorinių transporto priemonių garso lygį ir dujų išmetimo sistemas, suderinimo (OL L 42, 1970 2 23, p. 16), su paskutiniais pakeitimais, padarytais 2013 m. gegužės 13 d. Tarybos direktyva 2013/15/ES (OL L 158, 2013 6 10, p. 172), kuri, remiantis 2014 m. balandžio 16 d. Europos Parlamento ir Tarybos reglamento (ES) Nr. 540/2014 14 straipsniu, taikoma iki 2027 m. birželio 30 d.,

                                                      —

                                                      2014 m. balandžio 16 d. Europos Parlamento ir Tarybos reglamentas (ES) Nr. 540/2014 dėl variklinių transporto priemonių ir keičiamųjų triukšmo slopinimo sistemų garso lygio, kuriuo iš dalies keičiama Direktyva 2007/46/EB bei panaikinama Direktyva 70/157/EEB (OL L 158, 2014 5 27, p. 131), kuris, remiantis jo 15 straipsniu, taikomas nuo 2016 m. liepos 1 d., 2019 m. liepos 1 d. ir 2027 m. liepos 1 d.;

                                                stabdymo įrenginiai:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                padangos:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                apšvietimo ir šviesos signaliniai įtaisai:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                degalų bakai:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                galinio vaizdo veidrodžiai:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                saugos diržai – montavimas:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                saugos diržai – saugos diržų tvirtinimo įtaisai:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                sėdynės:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                vidaus apdaila (gaisro plitimo pavojaus prevencija):

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                vidaus konstrukcija (avariniai išėjimai, prieiga, sėdimųjų vietų matmenys, kėbulo rėmas ir kt.):

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3);

                                                pažangioji avarinio stabdymo sistema:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3),

                                                      —

                                                      2012 m. balandžio 16 d. Komisijos reglamentas (ES) Nr. 347/2012, kuriuo dėl tam tikrų kategorijų variklinių transporto priemonių tipo patvirtinimo reikalavimų, atsižvelgiant į pažangiąsias avarinio stabdymo sistemas, įgyvendinamas Europos Parlamento ir Tarybos reglamentas (EB) Nr. 661/2009 (OL L 109, 2012 4 21, p. 1), su paskutiniais pakeitimais padarytais 2015 m. balandžio 8 d. Komisijos reglamentu (ES) 2015/562 (OL L 93, 2015 4 9, p. 35);

                                                įspėjimo apie nukrypimą nuo kelio juostos sistema:

                                                      —

                                                      2009 m. liepos 13 d. Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 200, 2009 7 31, p. 1), su paskutiniais pakeitimais, padarytais 2015 m. vasario 3 d. Komisijos reglamentu (ES) 2015/166 (OL L 28, 2015 2 4, p. 3),

                                                      —

                                                      2012 m. balandžio 23 d. Komisijos reglamentas (ES) Nr. 351/2012, kuriuo dėl įspėjimo apie nukrypimą nuo kelio juostos sistemų diegimo variklinėse transporto priemonėse tipo patvirtinimo reikalavimų įgyvendinamas Europos Parlamento ir Tarybos reglamentas (EB) Nr. 661/2009 (OL L 110, 2012 4 24, p. 18).“;

                                          ii)

                                          lentelė pakeičiama šia lentele:

                                                      „Antraštė

                                                      JT EEK reglamentas
                                                      (naujausia redakcija)

                                                      Sąjungos aktas

                                                      Išmetamosios dujos

                                                      49

                                                      Reglamentas (EB) Nr. 715/2007 su paskutiniais pakeitimais, padarytais Reglamentu (ES) Nr. 459/2012;
                                                      Reglamentas (EB) Nr. 595/2009 su paskutiniais pakeitimais, padarytais Reglamentu (ES) Nr. 133/2014.

                                                      Skleidžiamas triukšmas

                                                      51

                                                      Direktyva 70/157/EEB su paskutiniais pakeitimais, padarytais Tarybos direktyva 2013/15/ES, kuri, remiantis Reglamento (ES) Nr. 540/2014 14 straipsniu, taikoma iki 2027 m. birželio 30 d.;
                                                      Reglamentas (ES) Nr. 540/2014, kuris, remiantis jo 15 straipsniu, taikomas nuo 2016 m. liepos 1 d., 2019 m. liepos 1 d. ir 2027 m. liepos 1 d.

                                                      Stabdymo įrenginiai

                                                      13

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Padangos

                                                      54
                                                      117

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Apšvietimo ir šviesos signaliniai įtaisai

                                                      48

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Degalų bakai

                                                      34
                                                      58

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Galinio vaizdo veidrodžiai

                                                      46

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Saugos diržai – montavimas

                                                      16

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Saugos diržai – saugos diržų tvirtinimo įtaisai

                                                      14

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Sėdynės

                                                      17

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Vidaus apdaila (gaisro plitimo pavojaus prevencija)

                                                      118

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Vidaus konstrukcija (avariniai išėjimai, prieiga, sėdimųjų vietų matmenys, kėbulo rėmas ir kt.)

                                                      66
                                                      107

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166.

                                                      Pažangioji avarinio stabdymo sistema

                                                      131

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166;
                                                      Komisijos reglamentas (ES) Nr. 347/2012 su paskutiniais pakeitimais, padarytais Komisijos reglamentu (ES) 2015/562.

                                                      Įspėjimo apie nukrypimą nuo kelio juostos sistema

                                                      130

                                                      Reglamentas (EB) Nr. 661/2009 su paskutiniais pakeitimais, padarytais Reglamentu (ES) 2015/166;
                                                      Komisijos reglamentas (ES) Nr. 351/2012.“.

                  4.

                  Susitarimo 3 priedo išnašos tekstas pakeičiamas taip:
                  „Airija (IRL), Albanija (AL), Austrija (A), Belgija (B), Bosnija ir Hercegovina (BIH), Bulgarija (BG), Čekija (CZ), Danija (DK), Estija (EST), Graikija (GR), Ispanija (E), Italija (I), Juodkalnija (ME), Jungtinė Karalystė (JK), Kipras (CY), Kroatija (HR), Latvija (LV), Lenkija (PL), Lietuva (LT), Liuksemburgas (L), buvusioji Jugoslavijos Respublika Makedonija (MK), Malta (MT), Moldovos Respublika (MD), Nyderlandai (NL), Portugalija (P), Prancūzija (F), Rumunija (RO), Slovakijos Respublika (SK), Slovėnija (SLO), Suomija (FIN), Švedija (S), Turkija (TR), Ukraina (UA), Vengrija (H), Vokietija (D); bus papildyta.“

                  5.

                  Susitarimo 5 priede išnašos tekstas pakeičiamas taip:
                  „Airija (IRL), Albanija (AL), Austrija (A), Belgija (B), Bosnija ir Hercegovina (BIH), Bulgarija (BG), Čekija (CZ), Danija (DK), Estija (EST), Graikija (GR), Ispanija (E), Italija (I), Juodkalnija (ME), Jungtinė Karalystė (JK), Kipras (CY), Kroatija (HR), Latvija (LV), Lenkija (PL), Lietuva (LT), Liuksemburgas (L), buvusioji Jugoslavijos Respublika Makedonija (MK), Malta (MT), Moldovos Respublika (MD), Nyderlandai (NL), Portugalija (P), Prancūzija (F), Rumunija (RO), Slovakijos Respublika (SK), Slovėnija (SLO), Suomija (FIN), Švedija (S), Turkija (TR), Ukraina (UA), Vengrija (H), Vokietija (D); bus papildyta.“

                  6.

                  Prie Susitarimo pridėto pareiškimo, kurį INTERBUS susitarimo šalys teikia dėl 4 straipsnio ir 1 priedo, pavyzdys tampa naujojo 6 priedo dalimi, kurios pavadinimas – „Pareiškimo, kurį INTERBUS susitarimo susitariančiosios šalys turi pateikti, pavyzdžiai“. Jo sąlygos iš dalies keičiamos taip:

                              a)

                              1 dalyje išbraukiamas dalies numeris, o įvadinis sakinys pakeičiamas taip:
                              „Keturios sąlygos, nustatytos 2009 m. spalio 21 d. Europos Parlamento ir Tarybos reglamento (EB) Nr. 1071/2009, nustatančio bendrąsias profesinės vežimo kelių transportu veiklos sąlygų taisykles ir panaikinančio Tarybos direktyvą 96/26/EB (OL L 300, 2009 11 14, p. 51), I skyriuje:“;

                              b)

                              2 dalis išbraukiama.

                  7.

                  Susitarimo naujasis 6 priedas papildomas šiuo pareiškimo pavyzdžiu:

                     „Pareiškimo, kurį INTERBUS susitarimo susitariančiosios šalys teikia dėl 2011 m. vasario 16 d. Europos Parlamento ir Tarybos reglamento (ES) Nr. 181/2011 dėl miesto ir tolimojo susisiekimo autobusų transporto keleivių teisių, kuriuo iš dalies keičiamas Reglamentas (EB) Nr. 2006/2004 (OL L 55, 2011 2 28, p. 1), 7 straipsnio, pavyzdys

                  (Turi būti pateiktas per du mėnesius nuo INTERBUS susitarimu įsteigto Jungtinio komiteto sprendimo Nr. x/xxxx priėmimo.)
                  PAREIŠKIMAS, TEIKIAMAS … (susitariančiosios šalies pavadinimas)

                              1.

                              Kiek tai susiję su Reglamento (ES) Nr. 181/2011 7 straipsniu, pareiškimo teikėjo esamuose nacionalinės teisės aktuose nustatytos kompensacijos, išmokamos mirties, įskaitant pagrįstas laidojimo išlaidas, ar kūno sužalojimo, taip pat bagažo dingimo ar sugadinimo per nelaimingus atsitikimus, įvykusius, važiuojant miesto ar tolimojo susisiekimo autobusu, atveju, didžiausios ribos yra ne žemesnės kaip:

                                          —

                                          EUR … (arba lygiavertė suma nacionaline valiuta) vienam keleiviui;

                                          —

                                          EUR … (arba lygiavertė suma nacionaline valiuta) vienam bagažo vienetui.

                              2.

                              Ar pareiškimo teikėjo esamuose nacionalinės teisės aktuose numatyta, kad neįgaliųjų vežimėlių, kitos judėjimo įrangos ar pagalbinių įrenginių sugadinimo atveju išmokamos kompensacijos suma turi atitikti dingusios ar sugadintos įrangos pakeitimo kainą ar su taisymu susijusias išlaidas?
                              TAIP ☐ NE ☐

                              3.

                              Numatoma, kad Reglamento (ES) Nr. 181/2011 7 straipsnio 2 dalyje numatytas finansines sumas ir neįgaliųjų vežimėlių, kitos judėjimo įrangos ar pagalbinių įrenginių sugadinimo atveju išmokamos kompensacijos sumą pareiškimo teikėjas pritaikys pagal reglamento reikalavimus iki … (data, kuri patenka į laikotarpį, ne ilgesnį kaip treji metai nuo INTERBUS susitarimu įsteigto Jungtinio komiteto sprendimo Nr. x/xxxx įsigaliojimo arba ne ilgesnį kaip treji metai nuo datos, kurią INTERBUS susitarimą ratifikuoja nauja susitariančioji šalis).“

         (1)  Pritaikant aktus atsižvelgiama į naujas priemones, Europos Sąjungos priimtas iki 2015 m. gruodžio 31 d.


title: 2018 m. rugpjūčio 10 d. Tarybos sprendimas (BUSP) 2018/1126, kuriuo iš dalies keičiamas Sprendimas 2013/184/BUSP dėl ribojamųjų priemonių Mianmarui / Birmai

text:
13.8.2018

                  LT

                  Europos Sąjungos oficialusis leidinys

                  L 204/53

         TARYBOS SPRENDIMAS (BUSP) 2018/1126
         2018 m. rugpjūčio 10 d.
         kuriuo iš dalies keičiamas Sprendimas 2013/184/BUSP dėl ribojamųjų priemonių Mianmarui / Birmai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2013 m. balandžio 22 d. Taryba priėmė Sprendimą 2013/184/BUSP (1) dėl ribojamųjų priemonių Mianmarui / Birmai;

                     (2)

                     2018 m. birželio 25 d. Taryba priėmė Sprendimą (BUSP) 2018/900 (2), kuriuo į Sprendimo 2013/184/BUSP priede pateiktą fizinių ir juridinių asmenų, subjektų ir įstaigų, kuriems taikomos ribojamosios priemonės, sąrašą įtraukti septyni asmenys;

                     (3)

                     dėl kai kurių į sąrašą įtrauktų asmenų ar subjektų buvo gauta atnaujinta informacija;

                     (4)

                     Sprendimo 2013/184/BUSP priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo 2013/184/BUSP priedas iš dalies keičiamas taip, kaip išdėstyta šio sprendimo priede.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2018 m. rugpjūčio 10 d.

                  Tarybos vardu

                  Pirmininkas

               G. BLÜMEL

            (1)  2013 m. balandžio 22 d. Tarybos sprendimas 2013/184/BUSP dėl ribojamųjų priemonių Mianmarui / Birmai, kuriuo panaikinamas Sprendimas 2010/232/BUSP (OL L 111, 2013 4 23, p. 75).

            (2)  2018 m. birželio 25 d. Tarybos sprendimas (BUSP) 2018/900, kuriuo iš dalies keičiamas Sprendimas 2013/184/BUSP dėl ribojamųjų priemonių Mianmarui / Birmai (OL L 160 I, 2018 6 25, p. 9).

            PRIEDAS
            Sprendimo 2013/184/BUSP priede pateikiamo asmenų ir subjektų sąrašo 1, 3, 4 ir 5 įrašai pakeičiami taip:

                           Vardas, pavardė

                           Identifikavimo informacija

                           Priežastys

                           Įtraukimo į sąrašą data

                           „1.

                           Aung Kyaw Zaw

                           Gimimo data: 1961 m. rugpjūčio 20 d.
                           Paso Nr.: DM000826
                           Išdavimo data: 2011 m. lapkričio 22 d.
                           Galiojimo pabaigos data: 2021 m. lapkričio 21 d.
                           Karinis identifikavimo numeris: BC 17444

                           Leitenantas generolas Aung Kyaw Zaw buvo Mianmaro ginkluotųjų pajėgų (Tatmadaw) specialiųjų operacijų biuro Nr. 3 vadas nuo 2015 m. rugpjūčio mėn. iki 2017 m. pabaigos. Specialiųjų operacijų biuras Nr. 3 prižiūrėjo Vakarų karinę apygardą, todėl tomis aplinkybėmis leitenantas generolas Aung Kyaw Zaw yra atsakingas už žiaurumus ir šiurkščius žmogaus teisių pažeidimus, kuriuos tuo laikotarpiu Vakarų karinė apygarda įvykdė prieš rohinjus Rachinų valstijoje. Tai apima be teismo sprendimo vykdytas egzekucijas, seksualinę prievartą ir sistemingą rohinjų namų ir pastatų deginimą.

                           2018 6 25

                           3.

                           Than Oo

                           Gimimo data: 1973 m. spalio 12 d.
                           Karinis identifikavimo numeris: BC 25723

                           Brigados generolas Than Oo yra Mianmaro ginkluotųjų pajėgų (Tatmadaw) 99-osios lengvųjų pėstininkų divizijos vadas. Tomis aplinkybėmis jis yra atsakingas už žiaurumus ir šiurkščius žmogaus teisių pažeidimus, kuriuos 2017 m. antroje pusėje 99-oji lengvųjų pėstininkų divizija įvykdė prieš rohinjus Rachinų valstijoje. Tai apima be teismo sprendimo vykdytas egzekucijas, seksualinę prievartą ir sistemingą rohinjų namų ir pastatų deginimą.

                           2018 6 25

                           4.

                           Aung Aung

                           Karinis identifikavimo numeris: BC 23750

                           Brigados generolas Aung Aung yra Mianmaro ginkluotųjų pajėgų (Tatmadaw) 33-iosios lengvųjų pėstininkų divizijos vadas. Tomis aplinkybėmis jis yra atsakingas už žiaurumus ir šiurkščius žmogaus teisių pažeidimus, kuriuos 2017 m. antroje pusėje 33-ioji lengvųjų pėstininkų divizija įvykdė prieš rohinjus Rachinų valstijoje. Tai apima be teismo sprendimo vykdytas egzekucijas, seksualinę prievartą ir sistemingą rohinjų namų ir pastatų deginimą.

                           2018 6 25

                           5.

                           Khin Maung Soe

                           Brigados generolas Khin Maung Soe yra Mianmaro ginkluotųjų pajėgų (Tatmadaw) karinio operatyvinio vadovavimo padalinio Nr. 15 (taip pat kartais žinomo kaip 15-oji lengvųjų pėstininkų divizija), kuriai priklauso pėstininkų batalionas Nr. 564, vadas. Tomis aplinkybėmis jis yra atsakingas už žiaurumus ir šiurkščius žmogaus teisių pažeidimus, kuriuos 2017 m. antrąjį pusmetį Karinio operatyvinio vadovavimo padalinys Nr. 15, visų pirma, pėstininkų batalionas Nr. 564, įvykdė prieš rohinjus Rachinų valstijoje. Tai apima be teismo sprendimo vykdytas egzekucijas, seksualinę prievartą ir sistemingą rohinjų namų ir pastatų deginimą.

                           2018 6 25“


20.9.2018

               LT

               Europos Sąjungos oficialusis leidinys

               C 337/154

      P8_TA(2017)0317
      Prašymas atšaukti Marie-Christine Boutonnet imunitetą
      2017 m. rugsėjo 12 d. Europos Parlamento sprendimas dėl prašymo atšaukti Marie-Christine Boutonnet imunitetą (2017/2063(IMM))
      (2018/C 337/21)

         Europos Parlamentas,

                  —

                  atsižvelgdamas į Prancūzijos Respublikos teisingumo ministerijos 2017 m. balandžio 14 d. perduotą prašymą panaikinti Marie-Christine Boutonnet imunitetą (grindžiamą Paryžiaus apeliacinio teismo generalinės prokurorės prašymu), kuris susijęs su Paryžiaus apygardos teismo (pranc. „pôle financier“) ikiteisminio tyrimo teisėjų atliekamu ikiteisminiu tyrimu dėl piktnaudžiavimo pasitikėjimu, inter alia, susijusiu su lėšomis, gautomis pagal įvardyto EP narės padėjėjo sutartį, ir kuris buvo paskelbtas 2017 m. balandžio 26 d. plenariniame posėdyje,

                  —

                  išklausęs Jeano-François Jalkho, kuris pakeitė Marie-Christine Boutonnet, paaiškinimų, kaip nurodyta Darbo tvarkos taisyklių 9 straipsnio 6 dalyje,

                  —

                  atsižvelgdamas į Protokolo Nr. 7 dėl Europos Sąjungos privilegijų ir imunitetų 9 straipsnį bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

                  —

                  atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

                  —

                  atsižvelgdamas į Prancūzijos Respublikos Konstitucijos 26 straipsnį,

                  —

                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

                  —

                  atsižvelgdamas į Teisės reikalų komiteto pranešimą (A8-0259/2017),

                  A.

                  kadangi Paryžiaus apygardos teismo ikiteisminio tyrimo teisėjai paprašė panaikinti Europos Parlamento narės Marie-Christine Boutonnet imunitetą, kad galėtų ją apklausti dėl įtarimų padarius nusikalstamą veiką;

                  Β.

                  kadangi pagal Protokolo Nr. 7 dėl Europos Sąjungos privilegijų ir imunitetų 9 straipsnį Europos Parlamento nariai savo valstybės teritorijoje naudojasi imunitetais, kurie toje valstybėje suteikiami parlamento nariams;

                  C.

                  kadangi Prancūzijos Respublikos Konstitucijos 26 straipsnyje nustatyta, kad „[n]ė vienas parlamento narys dėl nusikaltimo ar baudžiamojo nusižengimo negali būti suimamas arba negali būti kitaip atimama arba suvaržoma jo laisvė, jei asamblėjos, kurios narys jis yra, valdyba nedavė tam sutikimo. Toks sutikimas nėra būtinas, kai parlamento narys užtinkamas bedarantis nusikaltimą ar baudžiamąjį nusižengimą (in flagranti), arba įsiteisėjus apkaltinamajam nuosprendžiui“;

                  D.

                  kadangi, ikiteisminio tyrimo teisėjų nuomone, policijos atlikto preliminaraus tyrimo ir ikiteisminio tyrimo rezultatai patvirtina su kai kuriais Europos Parlamento narių, priklausančių Nacionaliniam frontui, padėjėjais susijusius pradinius įtarimus, apie kuriuos pranešė Europos Parlamentas;

                  E.

                  kadangi visų pirma iš 2015 m. vasario mėn. paskelbtos Nacionalinio fronto organizacinės struktūros matyti, kad šioje organizacinėje struktūroje nurodyta 15 EP narių, 21 EP narių vietinis padėjėjas ir 5 akredituoti EP narių padėjėjai; kadangi kai kurie EP narių padėjėjai deklaravo, kad jų darbo vieta yra Nacionalinio fronto būstinėje Nantere, kartais visu etatu; kadangi daugumos EP narių padėjėjų darbo sutartyse buvo aprašytos identiškos ir bendros funkcijos, nenurodant jokių specialių užduočių;

                  F.

                  kadangi atlikus tyrimus taip pat išaiškėjo trys situacijos, dėl kurių galima suabejoti tuo, kad atitinkami padėjėjai faktiškai vykdė veiklą Europos Parlamente:

                              —

                              EP narių padėjėjų darbo sutartys įterptos tarp dviejų su Nacionaliniu frontu sudarytų darbo sutarčių;

                              —

                              EP narių padėjėjų darbo sutartys su Europos Parlamentu sutapo su darbo sutartimis, sudarytomis su Nacionaliniu frontu;

                              —

                              darbo sutartys su Nacionaliniu frontu buvo sudarytos iš karto po to, kai baigė galioti EP narių padėjėjų sutartys;

                  G.

                  kadangi per 2016 m. vasario mėn. Nacionalinio fronto būstinėje atliktą kratą buvo areštuoti kai kurie dokumentai, rasti Nacionalinio fronto apskaitininko kabinete, iš kurių matyti, kad minėtoji partija nori „sutaupyti“ pasinaudodama tuo, kad partijos darbuotojams, kaip EP narių padėjėjams, atlyginimus mokėtų Europos Parlamentas;

                  H.

                  kadangi, ikiteisminio tyrimo teisėjų nuomone, būtina apklausti Marie-Christine Boutonnet, kad ji pateiktų paaiškinimus dėl lėšų, gautų pagal tam tikro įvardyto padėjėjo sutartį; kadangi 2017 m. kovo 6 d. šiam padėjėjui buvo pateikti kaltinimai piktnaudžiavimo pasitikėjimu slėpimu laikotarpiu nuo 2014 m. rugsėjo mėn. iki 2015 m. vasario mėn.; kadangi per dviejų ikiteisminio tyrimo teisėjų atliekamą apklausą jis pasirėmė savo teise tylėti;

                  I.

                  kadangi Marie-Christine Boutonnet atsisakė atvykti pagal tyrėjų ir ikiteisminio tyrimo teisėjų parengtus šaukimus, siekiant nustatyti, ar jai turi būti pateikti kaltinimai dėl piktnaudžiavimo pasitikėjimu laikotarpiu nuo 2014 m. rugsėjo mėn. iki 2015 m. vasario mėn.;

                  J.

                  kadangi, regis, Paryžiaus ikiteisminio tyrimo teisėjai jau apklausė Marie-Christine Boutonnet;

                  K.

                  kadangi vis dėlto būtų tikslinga atšaukti šios Parlamento narės imunitetą, nes tik Parlamentas turi teisę atšaukti Parlamento nario imunitetą;

                  L.

                  kadangi šiuo konkrečiu atveju yra aišku, jog būtina reaguoti į prašymą atšaukti imunitetą, ir kadangi nėra įrodymų, jog esama fumus persecutionis atvejo, ypač atsižvelgiant į tai, kad šiuo metu vyksta procesas pagal panašius kaltinimus, pateiktus EP nariams, priklausantiems kitoms frakcijoms ir turintiems kitų valstybių pilietybę;

                  1.

                  nusprendžia atšaukti Marie-Christine Boutonnet imunitetą;

                  2.

                  paveda Pirmininkui nedelsiant perduoti šį sprendimą ir atsakingo komiteto pranešimą Prancūzijos Respublikos kompetentingai institucijai ir Marie-Christine Boutonnet.

         (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.


20.9.2018

               LT

               Europos Sąjungos oficialusis leidinys

               C 337/157

      P8_TA(2017)0318
      Simono Busuttilio skyrimas į komitetą, įsteigtą pagal SESV 255 straipsnį
      2017 m. rugsėjo 12 d. Europos Parlamento sprendimas siūlyti paskirti Simoną Busuttilį komiteto, įsteigto pagal Sutarties dėl Europos Sąjungos veikimo 255 straipsnį, nariu (2017/2132(INS))
      (2018/C 337/22)

         Europos Parlamentas,

                  —

                  atsižvelgdamas į Sutarties dėl Europos Sąjungos veikimo (SESV) 255 straipsnio antrąją pastraipą,

                  —

                  atsižvelgdamas į Darbo tvarkos taisyklių 120 straipsnį,

                  —

                  atsižvelgdamas į savo Teisės reikalų komiteto pasiūlymą (B8-0503/2017),

                  A.

                  kadangi Simon Busuttil atitinka sąlygas, išdėstytas SESV 255 straipsnio antroje pastraipoje;

                  1.

                  siūlo, kad Simon Busuttil būtų paskirtas komiteto nariu;

                  2.

                  paveda Pirmininkui perduoti šį sprendimą Teisingumo Teismo pirmininkui.